ಸಹಿಸಲು ಅಸಾಧ್ಯವಾಗಿರುವ ಯಾವುದೇ ವಿಷಯವನ್ನು ಎಂದಿಗೂ ಸಹಿಸಬಾರದು! ನೆದರ್ಲ್ಯಾಂಡ ಶಾಸಕ ಗೀರ್ತ ವಿಲ್ಡರ್ಸ ಇವರ ಹಿಂದೂಗಳಿಗೆ ಕರೆ ಆಂಸ್ಟರ್ಡ್ಯಾಮ್ ನೆದರ್ಲ್ಯಾಂಡ ಒಂದು ವೇಳೆ ಜಾತ್ಯತೀತತೆಯ ಅರ್ಥ ಓಲೈಕೆ ಎಂದಾಗಿದ್ದರೆ, ಅಲ್ಲಿ ಕಾನೂನಿಗೆ ಮಹತ್ವವಿರುವುದಿಲ್ಲ. ಭಾರತ ಮತ್ತು ಹಿಂದೂ ಸ್ನೇಹಿತರೇ, ನಿಮ್ಮ ಮೌಲ್ಯಗಳನ್ನು ರಕ್ಷಿಸಿ, ಸಹಿಸಲು ಅಸಾಧ್ಯವಾಗಿರುವ ವಿಷಯಗಳನ್ನು ಎಂದಿಗೂ ಸಹಿಸದಿರಿ. ಪ್ರಜಾಪ್ರಭುತ್ವ ಮತ್ತು ಸ್ವಾತಂತ್ರ್ಯದ ರಕ್ಷಣೆಯ ಆವಶ್ಯಕತೆಯಿದೆ, ಎಂದು ನೆದರ್ಲ್ಯಾಂಡಿನ ಶಾಸಕ ಮತ್ತು ಪಾರ್ಟಿ ಆಫ್ ಫ್ರೀಡಂ ರಾಜಕೀಯ ಪಕ್ಷದ ಸಂಸ್ಥಾಪಕರಾದ ಗೀರ್ತ ವಿಲ್ಡರ್ಸ ಇವರು ಟ್ವೀಟ್ ಮೂಲಕ ಹಿಂದೂಗಳಿಗೆ ಕರೆ ನೀಡಿದರು. ಇನ್ನೊಂದು ಟ್ವೀಟ್ ನಲ್ಲಿ ಭಾರತದ ಸಮರ್ಥಕರಾಗಿರುವ ವಿಲ್ಡರ್ಸ ಇವರು ಮುಂದುವರಿಸುತ್ತಾ, ಇಸ್ಲಾಂನ ಅಭಿಪ್ರಾಯದಲ್ಲಿ ಹಿಂದೂ ಕಾಫಿರ ಆಗಿದ್ದು, ಅಲ್ಲಾಹನ ಮೇಲೆ ವಿಶ್ವಾಸ ಇಡುವುದಿಲ್ಲ. ಅವರನ್ನು ನಾಶಗೊಳಿಸಬೇಕು. ಇದು ಸ್ವೀಕರಿಸಲು ಸಾಧ್ಯವಿಲ್ಲ . ಜಾತ್ಯತೀತತೆಯ ಮರೆಯಲ್ಲಿ ಇಂತಹ ನಿರಂಕುಶ ವರ್ತನೆ ಅಥವಾ ಶಿರಚ್ಛೇದವನ್ನು ಮರೆಮಾಚಲು ಸಾಧ್ಯವಿಲ್ಲ. ನ್ಯಾಯಾಧೀಶರು ಶರಿಯತ ಕಾನೂನನ್ನು ವಿರೋಧಿಸಬೇಕು ಮತ್ತು ನೂಪುರ ಶರ್ಮಾರನ್ನು ಸಮರ್ಥಿಸಬೇಕು ಎಂದು ಹೇಳಿದ್ದಾರೆ. ಸರ್ವೋಚ್ಚ ನ್ಯಾಯಾಲಯವು ನೂಪುರ ಶರ್ಮಾರ ವಿಷಯದಲ್ಲಿ ಮಾಡಿರುವ ಟೀಕೆಯ ಬಗ್ಗೆ ಟ್ವೀಟ ! ಇನ್ನೊಂದು ಟ್ವೀಟ್ ಮೂಲಕ ಭಾರತದ ಸರ್ವೋಚ್ಚ ನ್ಯಾಯಾಲಯದ ಹೆಸರನ್ನು ಹೇಳದೇ ಗಿಲ್ಡರ್ಸ ಒಂದು ವೇಳೆ ನಿಮ್ಮ ಹೇಳಿಕೆಗಳನ್ನು ತಾಲಿಬಾನಿಗಳಂತಹ ಮುಸ್ಲಿಂ ಸಂಘಟನೆಗಳು ಸಮರ್ಥಿಸುತ್ತಿದ್ದರೆ, ನೀವು ಏನೋ ದೊಡ್ಡ ತಪ್ಪು ಮಾಡಿದ್ದೀರಿ ಎಂದು ತಿಳಿದುಕೊಳ್ಳಿ ಎಂದು ಹೇಳಿದರು.